

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKI NAČELNIK**

**KLASA: 008-01/21-01/2**

**URBROJ: 2198/31-01-21-1**

**GRAČAC, 27. prosinca 2021. g.**

 Temeljem članka 11. Zakona o pravu na pristup informacijama (NN, br. 25/13, 85/15) Općina Gračac pokreće postupak savjetovanja sa zainteresiranom javnošću u postupku donošenja Odluke o načinu pružanja javne usluge sakupljanja komunalnog otpada na području Općine Gračacte objavljuje

**P O Z I V**

**za savjetovanje sa zainteresiranom javnošću u postupku donošenja**

**ODLUKE O NAČINU PRUŽANJA JAVNE USLUGE SAKUPLJANJA KOMUNALNOG OTPADA NA PODRUČJU OPĆINE GRAČAC**

Općina Gračac pristupila je izradi nove Odluke o načinu pružanja javne usluge sakupljanja komunalnog otpada na području Općine Gračac.

Predlagatelj: općinski načelnik

1. **Obrazloženje razloga i ciljeva koji se žele postići donošenjem akta**

Osnova donošenja Odluke o načinu pružanja javne usluge sakupljanja komunalnog otpada na području Općine Gračac, sadržana je u odredbi članka 66. i članka 178. Zakona o gospodarenju otpadom („Narodne novine“, broj 84/21).

 U Općini Gračac je na snazi Odluka o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine Gračac (“Službeni glasnik Općine Gračac”, broj 1/18, 5/18, 9/19).

 31.07.2021. godine je stupio na snagu novi Zakon o gospodarenju otpadom (“Narodne Novine”, broj 84/21).

Članak 178. Zakona o gospodarenju otpadom („Narodne novine“, broj 84/21) propisuje obvezu predstavničkom tijelu jedinice lokalne samouprave da donese novu Odluku o načinu pružanja javne usluge u roku 6 mjeseci od dana stupanja na snagu Zakona.

Zakonom o pravu na pristup informacijama ("Narodne novine", broj 25/13, 85/15), propisana je obveza jedinicama lokalne samouprave, da u svrhu savjetovanja sa zainteresiranom javnošću javno objave na internetskim stranicama na lako pretraživ način i u strojno čitljivom obliku, nacrte općih akata kojima se uređuju pitanja od značenja za život lokalne zajednice odnosno kojima se utječe na interese građana i pravnih osoba. Svrha savjetovanja je dobivanje povratnih informacija od zainteresirane javnosti u vezi predloženih mjera.

**Slijedom navedenog, pozivamo zainteresiranu javnost da u propisanom roku od 30 dana od dana otvaranja savjetovanja u dostave svoje prijedloge i mišljenja na nacrt Odluke o načinu pružanja javne usluge sakupljanja komunalnog otpada na području Općine Gračac.**

Molimo sve zainteresirane da za dostavu mišljenja, primjedbi i prijedloga na objavljeni nacrt prijedloga koriste isključivo priloženi OBRAZAC i dostave ga na e-mail adresu: gracac@gracac.hr kako bi se omogućila što kvalitetnija obrada pristiglih mišljenja, primjedbi, prijedloga i komentara.

**Rok za dostavu: 26. siječnja 2022. godine**

U Prilogu su: Nacrt prijedloga Odluke o načinu pružanja javne usluge sakupljanja komunalnog otpada na području Općine Gračac i Obrazac za dostavu mišljenja, primjedbi i prijedloga.

**OPĆINSKI NAČELNIK:**

 **Robert Juko, ing.**